

ΔΗΜΟΣ ΑΓΙΑΣ ΒΑΡΒΑΡΑΣ

*Γραφείο Τύπου*

**ΔΕΛΤΙΟ ΤΥΠΟΥ *3/9/2023***

**Ξεκινούν οι «Γιορτές Πόλης» στην Αγία Βαρβάρα**

Ψυχαγωγία με ποιότητα! Αυτός είναι και φέτος ο στόχος των καθιερωμένων πλέον εκδηλώσεων που γίνονται τον Σεπτέμβριο στην Αγία Βαρβάρα στο τέλος της θερινής ανάπαυλας, τις μέρες που φίλοι, γείτονες, συνδημότες ξανασμίγουμε.

Συναυλίες, θεατρικές και χορευτικές παραστάσεις, όλες με ελεύθερη είσοδο, θα δώσουν και φέτος τη δυνατότητα να χαρούμε, να διασκεδάσουμε και να γλεντήσουμε.

Γιατί όπως χαρακτηριστικά δηλώνει ο δήμαρχος Αγίας Βαρβάρας Λάμπρος Μίχος «από μία άποψη πρόκειται και για μία άσκηση ελευθερίας και φαντασίας, στην οποία διαγωνίζονται το ταλέντο και η εφευρετικότητα με την ψυχαγωγία και την ποιότητα» και γι’ αυτό «ψάχνουμε την όσο πιο μεγάλη συμμετοχή, για να μεγαλώσει ο κύκλος του χορού, να τραγουδήσουμε όλοι μαζί, να φτιάξουμε ατμόσφαιρα χαρούμενη και γιορταστική, κάτι που το έχουν ανάγκη οι άνθρωποι από τον αρχαίο κόσμο μέχρι σήμερα».

Οι «Γιορτές Πόλης» ξεκινούν την Κυριακή 3 Σεπτεμβρίου με τη μουσικοθεατρική παράσταση «Δυο σταγόνες κονιάκ» στο Cine Πάνθεον και ολοκληρώνονται την Παρασκευή 29 Σεπτεμβρίου με λαϊκή συναυλία – Αφιέρωμα στον Γιώργο Ζαμπέτα και τον Απόστολο Καλδάρα, στην Πλατεία Θεόδωρου Κολοκοτρώνη (Αγία Ελεούσα).

Επισυνάπτουμε το πλήρες πρόγραμμα των εκδηλώσεων που όλες γίνονται με ελεύθερη είσοδο